open-index/open-wikipedia-markdown huggingface dataset:
High Sierra

***High Sierra*** er en amerikansk *[[film noir]]* fra 1941, skrevet av John Huston og W.R. Burnett fra en roman av Burnett. I hovedrollene er Ida Lupino og Humphrey Bogart i regi av Raoul Walsh spilt inn ved Whitney Portal, halvveis opp Mount Whitney.

Manuskriptet ble skrevet av Bogarts venn og drikkepartner, John Huston, adaptert fra en roman av W.R. Burnett (også kjent for blant annet *[[Lille Cæsar]]* og *[[Scarface (1932)|Scarface]]*). 

Filmen utmerket seg for sin utstrakte bruk av filming på stedet (ikke i studio), særlig scenene når vi nærmet oss klimaks, når myndighetene forfølger Bogarts karakter, gangsteren «Mad Dog» Roy Earle, fra Lone Pine opp til foten av fjellet.

## Handling
En eldre gangster, Big Mac, planlegger et ran mot et fasjonabelt hotell i ferie-byen Tropico Springs, California. Han ønsker at den erfarne Roy Earle (spilt av Humphrey Bogart) skal lede ranet. Roy kjører over hele landet til en leir i fjellet, for å møte de tre mennene som skal hjelpe ham: Louis Mendoza, som arbeider som kontorist ved et hotell, samt Red og Babe. Babe har tatt med seg en ung kvinne, Marie, som Roy ønsker å sende tilbake til Los Angeles.

Men Marie blir etter hvert forelsket i Roy, samtidig som de planlegger og gjennomfører ranet. Etter ranet reiser Roy videre til Big Mac med juvelene fra ranet, men han finner ham Big Mac på grunn av et kraftig hjerteinfarkt. Roy blir deretter forfulgt av politiet, og han klatrer opp i Sierra Nevada-fjellene, hvor han skyter mot politiet under flukten.

## Medvirkende
* Ida Lupino i rollen som Marie
* Humphrey Bogart i rollen som Roy Earle
* Alan Curtis i rollen som Babe
* Arthur Kennedy i rollen som Red
* Joan Leslie i rollen som Velma
* Henry Hull i rollen som Doc Banton
* Henry Travers i rollen som Pa
* Jerome Cowan i rollen som Healy
* Minna Gombell i rollen som Mrs. Baughmam
* Barton MacLane i rollen som Jake Kranmer
* Elisabeth Risdon i rollen som Ma
* Cornel Wilde i rollen som Louis Mendoza
* Donald MacBride i rollen som Big Mac
* Paul Harvey i rollen som Mr. Baughmam
* Isabel Jewell i rollen som Blonde
* Willie Best i rollen som Algernon
* Spencer Charters i rollen som Ed
* George Meeker i rollen som Pfiffer

## Nyinnspillnger
Det ble laget to nye versjoner av filmen:
* I 1949 kom western-versjonen *[[Colorado Territory]]* med Joel McCrea og Virginia Mayo, også regissert av Raoul Walsh.
* I 1955 kom *[[I Died a Thousand Times]]* med Jack Palance og Shelley Winters i regi av Stuart Heisler.

## Eksterne lenker
* 
* ''High Sierra'' hos Film Reference
Resonans (andre betydninger)

**Resonans** kan vise til:

* Resonans, egenskap et system kan ha til å svinge med maksimal amplitude med en ytre svingningskilde ved en bestemt frekvens
* Resonans (kjemi), verktøy som brukes til å representere og modellere visse typer av uklassiske molekylstrukturer.
* Baneresonans, der to kretsende himmellegemer påvirker hverandre på en periodisk måte.
* Kjernemagnetisk resonans, også kalt NMR, mye brukt metode for å bestemme strukturen til molekyler.
Voyager

**Voyager** kan referere til:
*Voyager (band), australsk progressiv metal-band
* Voyager-programmet, to romsonder som opprinnelig bare skulle studere Jupiter og Saturn
** Voyager 1, skutt opp 5. september 1977
** Voyager 2, skutt opp 20. august 1977
* «Stena Voyager», et skip
* Voyager (nettleser) for Amiga
* Star Trek: Voyager en amerikansk science-fiction TV-serie
* USS Voyager (Star Trek) et romskip i Intrepid-klassen i Star Treks fiktive univers
* Voyager (album), et album med Mike Oldfield
* Chrysler Voyager
Resonans (kjemi)

I. Benzens to resonansformer – begge er likeverdige, 
II. Acetationets to resonansformer – begge er likeverdige, 
III. Pyrrol har fem ulike resonansformer med ladningsseparasjon hvorav den første er vikigst se punkt b.
**Resonans** i kjemi er et verktøy som brukes til å representere og modellere visse typer av uklassiske molekylstrukturer. Resonans er en hovedkomponent av valensbindingsteorien og oppstår når ingen enkelt konvensjonell modell kan brukes bare med like antall elektroner delt av to atomer for å representere det observerte molekylet.

Det er to relaterte, men nyttig å adskille, betydninger som er gitt til termen *resonans*. En av disse har å gjøre med diagrammatisk representasjon av molekyler med Lewisstrukturer, mens den andre har å gjøre med matematisk beskrivelse av molekylet med valensbindingsteorien. I begge tilfeller involverer resonans representering eller modellering av strukturen til et molekyl som et mellomstadium, gjennomsnitt (et resonanshybrid) mellom flere enklere strukturer.
Magnhild

**Magnhild** er et kvinnenavn dannet av de norrøne ordene *magn*, «makt, styrke», og *hildr*, «slag, kamp». *Magnhildr* er en norrøn og *Magnill* en gammelsvensk form av navnet. *[[Mathilda]]* er en ekvivalent tysk form av navnet.

## Utbredelse
*Magnhild* var i bruk i Norge i middelalderen. Over 10 forskjellige personer med navnet er nevnt i Regesta Norvegica. *Magnill* er kjent brukt i norske middelalderballader, blant annet i «Villemann og Magnill».

Magnhild var et populært navn på norske jentebarn fra 1890-tallet til 1930-tallet.

|}

## Kjente personer med navnet
Personene i listen er ordnet kronologisk etter fødselsår.
* Magnhild Haalke (1885–1984), norsk forfatter
* Magnhild Gravir (f. 1941), norsk forfatter
* Magnhild Meltveit Kleppa (f. 1948), norsk politiker og statsråd
* Magnhild Bruheim (f. 1951), norsk forfatter og frilansjournalist

## Referanser


## Eksterne lenker
*
Nord-Koreas sentralbank

**Nord-Koreas sentralbank** er sentralbanken i Nord-Korea. Banken står for utstedelse av landets valuta, nordkoreanske won. Banken ble etablert 6. desember 1947. 

Sentralbankens sjef pr mars 2018 er Kim Chon Gyun, han overtok etter Paek Ryong Chon i april 2014. 

## Se også
*Liste over verdens sentralbanker

## Referanser
Sahara (andre betydninger)

**Sahara** kan vise til:

*Sahara – en ørken i det nordlige Afrika
*''Sahara'' (1943) – en krigsfilm med Humphrey Bogart 
*''Sahara'' (2005) – en amerikansk film med Matthew McConaughey
*Sahara Hotel and Casino – i Las Vegas, Nevada
*Vest-Sahara
SVD rifle

**SVD** (*Snajperskaja Vintovka Dragunova*) eller **Dragunovs skarpskyttergevær** er et russisk skarpskyttergevær.

## Historie
Riflen med det opprinnelig navnet SSV-58 ble designet av Evgeny Dragunov i det tidligere Sovjet, og var vinner i en konkurranse med 2 andre design. Den ene var designet av Alexander Konstantinov (prototype  2B-W10), og den andre var designet av Sergei Simonov (SVD-137). Etter intensiv testing vant SSV-58 riflen og fikk navnet «Snajperskaja Vintovka Dragunova» (Dragunovs skarpskyttergevær). Riflen ble adoptert til tjeneste i 1963. I ettertid har SVD blitt standard støttevåpen i flere land, blant andre Polen ifra 1966.

## Design
SVD er et gassoperert halvautomatisk skytevåpen i kaliber 7,62 x 54R, kjent for bruk i Mosin-Nagant M91/30 siden 1891.

## Produksjon
I 1963 ble 200 rifler produsert, og ifra 1964 startet serieproduksjon på våpenfabrikken Izhmash. Lisensiert produksjon  ble startet i Kina (Type 79 og 85) og i Irak (Al Kadesiah)

## Brukere

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Se også
* Skarpskyttergevær
## Eksterne lenker
*
Jan Erik Bjerk

**Jan Erik Bjerk** (født 1965) er en norsk tidligere fotballspiller, senere fotballtrener.  Han spilte blant annet for Bodø/Glimt der han var kaptein i perioden 1984-86. Han var senere assisterende trener i Bodø/Glimt under blant annet Øystein Gåre. Han ble kjent som hovedtrener for Idrettsforeningen Fløyas damelag i Toppserien (2005–2007).
For øyeblikket er Bjerk trener for juniorlaget og B-laget til Bodø/Glimt. I hans første sesong rykket han opp med laget fra 3. divisjon HESA til 2. divisjon.

## Eksterne lenker
* Vokst opp med Glimt glimt.no, 4. januar 2014, lesedato 3. februar 2016.
* Jan Erik Bjerk tar over Bodø/Glimt 2 glimt.no, 25. januar 2016, lesedato 3. februar 2016.
Fremmedstoffer

**Fremmedstoffer** er stoffer som finnes i mat, og som opprinnelig ikke skal være der. For å bli regnet som et fremmedstoff så må stoffet enten være:

Rester av sprøytemiddler.

Rester av medisiner som dyr eller fisk har fått.

Stoffer som har kommet over fra emballasjen til matvaren.

Forurensende stoffer i jorden, for eksempel PCB, kadium og dioksiner.

Det er internasjonale eksperter som fastslår hvor mye fremmedstoffer det er lov til å være i mat og drikke. I Norge er det Mattilsynet som har som jobb å måle inntaket av fremmedstoffer og sikre at det kan spises og drikkes.
LEGO-jernbane

**Lego-jernbane** er en type lego-modeller bestående av lokomotiver, jernbanevogner, bygninger og plastikkskinner med sviller, og en strømførende skinne i midten. Lokomotivene har en lukket elektromotor med små fjærende børster på undersiden, som strømmen fra skinnene passerer gjennom og driver motoren. Det er magnetkoplinger mellom lokomotivet og hver av vognene, ikke ulikt briotog-lekene.

Man kobler en strømforsyning fra lysnettet og videre inn på en spesiell kontakt-skinne. Strømforsyningen består av en variabel transformator (fra 0-12 Volt), og en likeretter. Den har et uttak til spesialskinnen inn på jernbanen, og et sideuttak hvor man kobler på ulike «kontroll-bokser» til å styre sporvekslere eller lyssignaler. Man behøver én boks per sporveksler eller lyskryss.

## Skinnetyper
***Rette skinner** som er rillete på oversiden.
***Svinge-skinner**, hvor den ytterse er lengre enn den innerste, og den ytterste har rillete overflate og den inneste er glatt.
***Sporveksler**: en pens som går fra 1 til 2 spor, eller vice versa. En plastikkplate i bunnen forbinder hele skinneforgreiningen og en liten "kasse" med motor som skifter pensen, og en liten plastikknott på toppen som vrir seg etter pensen og viser signal, som i gamle dagers signalskilt. 

***Krysskinner**: 2 spor i kryss som står 90° på hverandre, og hvor man må koble til en skinne på hver side som bryter strømmen hvis lyset er rødt.
***Signallysstolper** med grønt og rødt lys. Ved rødt lys brytes strømmen etter skinnen. Styres fra transformatoren.
***Kjørelysklosser** til å montere i lokomotivene, som plugges til motor-delen.

Man kunne på standarskinnene ikke lage stigninger og broer, eller doserte svinger, uten å bruke «gjør-det-selv-metoden» ved å støtte opp skinnene med standard legoklosser, ofte med havari av modelltoget som resultat.

## Togtyper
 Meningen med lego-tog var antakelig å møtes på halvveien mellom leketøy og finere modelljernbaner, slik at også mindre barn kunne få håndtere rimelig avanserte modellsystemer, men fremdeles fengende for de fleste aldersgrupper.

Man hadde enten klassisk legoklosstog, som kunne bli i prinsippet uendelig lange, med en standard understellsplate og dermed valgfritt overbygg til enhver vogntype man ønsket (kom i sett). Eller en som minnet mer om moderne togsett, med et lokomotiv i hver ende av en eller flere vogner, med aerodynamisk fasong på lokomotiveene. Disse krevde en egen spesiell skinetype, og hadde høyere fart også.
Liste over skarpskyttergeværer

## Vanlige skarpskyttergevær
Kaliber opp til 12,7 mm

* Accuracy International L115A1
* Accuracy International Arctic Warfare
* Alex rifle
* AMP Technical Services DSR-1 
* AWC G2A
* Barrett M98 
* Beretta M501
* Blaser 93 Tactical 
* CheyTac Intervention
* CZ 700 rifle 
* Longbow T-76
* Desert Tactical Arms Stealth Recon Scout
* SVD rifle 
* EBO Kefefs
* Enfield L42A1
* Enfield No. 1
* Erma SR-100 
* FN 30-11
* FN Police Rifle 
* FN SPR 
* FR F2 
* Heckler & Koch HK417
* Heckler & Koch MSG-90
* Heckler & Koch PSG1 
* IMI Galil Tzalafim 
* IMI SR-99
* KAC SR-25
* KV59
* L96A1 rifle 
* Mauser SP66 
* Mauser 86SR 
* MSSR rifle
* M14
* M21 SWS
* M24 SWS
* M40
* M93 Black Arrow
* NTW-20 Antimaterial Rifle
* Parker-Hale M82 
* PGM Ultima Ratio
* PGM Mini-Hecate .338
* Puşca Semiautomată cu Lunetă
* PGWDTI Timberwolf Tactical rifle 
* RAP model 300 
* Remington 700 
* Sako TRG-42 
* Savage 10FP 
* Scout Tactical
* SSG550 Sniper 
* SIG Sauer SR66
* JNG 90 (Türkiye MKE)
* T 12 (Türkiye MKE)
* KNT 38 (Türkiye Kalekalıp) 
* SIG Sauer SR86
* SIG Sauer SSG2000 
* SIG Sauer SSG3000 
* SIG SHR 970
* SIG STR
* SSG-82 
* United States Navy Mark 12 Mod X Special Purpose Rifle 
* SR-25
* Steyr Scout
* Steyr SSG 
* Steyr SSG 69
* Dragunov SVU 
* SV-98 
* SV-99 
* Tango 51
* TCI SR-89 
* Type 88 rifle
* Type 97 skarpskyttergevær
* NM149
* VSK-94
* VSS Vintorez 
* Walther WA2000
* XM-8 
* Zastava M76

## Materiellødeleggelsesrifler
Kaliber 12,7 mm og over

* Accuracy International Arctic Warfare .50 
* Accuracy International AS50
* Armalite AR-50
* Barrett M82 
* Barrett M90 
* Barrett M95 
* Barrett M99
* EDM Arms Windrunner
* KSVK 12.7
* Gepard anti-materiellrifle 
* M500  
* M650 
* McMillan TAC-50
* Mechem NTW-20 
* OSV-96 
* PGM Hecate II
* Robar RC-50 
* RT-20
* Steyr IWS 2000 
* Steyr HS .50 
* SVN-98 
* Tor rifle
* Truvelo .50
* Vidhwansak 
* Zastava M93
*  Avunya KNT 50

## Se også
* Skarpskyttergevær
* Skarpskytter
* Materiellødeleggelsesrifle

## Eksterne lenker
* Modern Sniper Rifles
«Duguay-Trouin» (1923)

**«Duguay-Trouin»** var en fransk krysser.

«Duguay-Trouin»-klassen av kryssere var basert på den amerikanske «Omaha»-klassen som Frankrike hadde fått kopier av planene til. Ved slutten av 1920 hadde man utarbeidet fire utkast og i april 1921 falt valget på den ene av dem.

Pansringen var svært tynn, bare 30&nbsp;mm på det meste, og gav liten beskyttelse for annet en granatsplinter. Hovedbestykningen bestod av åtte M1920 155&nbsp;mm kanoner med en rekkevidde på opptil 26&nbsp;100 m plassert to og to i fire elektrisk-hydraulisk drevne tårn. Annenbestykingen var fire M1922 75&nbsp;mm kanoner. I tillegg hadde skipet fire triple torpedorør.

«Duguay-Trouin» var utstyrt med en katapult på akterdekket og to fly. Disse var opprinnelig av typen Gordon-Leseurre GL-812, senere Gordon-Leseurre GL-832 og fra midten av 30-tallet Loire-Nieuport 130. I 1943 ble katapulten og flyene fjernet sammen med torpedorørene, og «Duguay-Trouin» og hun fikk i stedet 15 20&nbsp;mm maskinkanoner og tre 2×13,2&nbsp;mm mitraljøser. I 1944 ble hun utstyrt med radar, og ytterligere endringer i bestykningen ble gjennomført.

## Operativ historie

«Duguay-Trouin» tjenestegjorde som flaggskip for henholdsvis 3. lette divisjon fra 1929 og 2. skvadrn mellom 1932 og 1935. Fra 1936 tjenestegjorde hun som treningsskip til hun i juni 1939 sluttet seg til 6. krysserdivisjon. Den første perioden av den andre verdenskrig var hun på jakt etter tyske handelsskip og raiderei Atlanterhavet, og senket det tyske skipet «Halle» 16. oktober 1939. I mai 1940 ble hun overført til Adriaterhavet og etter at Frankrike falt ble hun demilitarisert.

I juli 1943 sluttet hun seg til de allierte og etter en overhaling og noen endringer som beskrevet ovenfor ble hun brukt for troppetransport den første halvdelen av 1944. Deretter tok hun del i landgangsoperasjoner i Sør-Frankrike og senere andre kamphandlinger helt frem til april 1945.

Etter den andre verdenskrig støttet hun franske styrker i Indokina i operasjoner mot Viet Mihn frem til hun ble tatt ut av tjeneste 29. mars 1952.

## Referanser
Eric Scobie

**Eric Scobie** (født 3. juni 1952) er en norsk-skotsk forfatter. Han debuterte i antologien *Motklang* (forlaget Frustra 1974). Han er medlem av bandet Boastein sammen med bl.a. Øistein Boassen og Are Storstein. Scobie grunnla filmselskapet *[[Fri Media Gruppe]]* i 1981 sammen med Erik Gustavson. Han var sjefredaktør for *Krigsavisene* 1999-2000.

## Bibliografi
* *Bentvesten* – roman – Aschehoug 1981;
* *Trekkfugler i garnet* – Ex Libris Forlag 1986;

## Priser
* Vant sammen m Erik Gustavson Scheiblerprisen 1982 for kortfilmen *Siste Kapittel*;
* Årets frilanser 2001.

## Kilder
*Presentasjon av Eric Scobie i Forfatterkatalogen på Forfattersentrums nettsider
Alfaheliks

En **α-heliks** er en vanlig sekundærstruktur i proteiner. En heliks dannes når ryggraden i en kjede av aminosyrer krøller seg sammen slik at hydrogenbindinger kan dannes mellom bestemte atomer langs ryggraden. Hydrogenbindingene stabiliserer strukturen, som ser ut som en mekanisk fjær (se bilde).  Ulike varianter av α-heliksen finnes, men i den vanligste formen går det 3,6 aminosyrer per runde av heliksen. Eksempler på andre typer helikser er 3-10-helikser og pi-helikser. De aller fleste proteiner har α-helikser, noen proteiner er faktisk bygget opp bare med slike sekundærstrukturer (for eksempel hemoglobin).

## Strukturelle egenskaper

Hydrogenbindingene som stabiliserer α-heliksen dannes mellom karboksylgruppen i en aminosyre og aminogruppen i aminosyren som ligger fire lenger bort i kjeden, altså aminosyre nummer fem. Aminosyre nummer to danner en tilsvarende hydrogenbinding med aminogruppen i aminosyre nummer seks. Strukturen som dannes er en spiral med mange 'ringer'. Alle aminosyrene som ikke ligger i den første eller siste ringen danner til sammen to hydrogenbindinger siden hver aminosyre har en karboksylgruppe og en aminogruppe. Hydrogenbindingene dannes langs sidene av heliksen og er årsaken til at α-heliksen er meget stabil. Alle sidegruppene til aminosyrene vil stikke ut fra aksen av α-heliksen, omtrent som trappetrinn i en spiraltrapp. Der trappetrinnene er festet i midten vil tilsvare ryggraden, og støttene som går opp til gelenderet er hydrogenbindingene som følger aksen i heliksen (tenk på at støttene går helt til neste etasje i trappen). En runde i en α-heliks tilsvarer en etasje i trappen. Sidekjedene stikker utover fordi det ikke er plass på innsiden av heliksen eller innimellom ryggraden som er bundet med hydrogenbindinger.

Alle hydrogenbindingene går i samme retning og fører til at heliksen har en delvis ladning i hver ende. Aminoenden (lengst ute i kjeden) er delvis positiv, mens karboksylenden (hvor den første aminosyren er) er delvis negativ. Denne egenskapen brukes i proteiner for å fremme funksjonen, for eksempel kan karboksylenden av en heliks hjelpe til med å binde et positivt ladet molekyl som proteinet trenger.

Den vanligste heliksen er venstrevridd, altså at spiralen snurrer mot venstre. Det finnes andre typer helikser også, høyrevridde helikser og helikser der antallet aminosyrer per runde varierer. De fleste helikser er ganske rette, men prolin vil provosere frem en «knekk» i heliksen. Denne aminosyren finnes ofte i begynnelsen eller slutten av en heliks også, siden den tvinger ryggraden i proteinet til bestemte vinkler. 

Noen aminosyrer har en tendens til å danne α-helikser, dette kan brukes for å predikere sekundærstruktur basert på proteinsekvenser. I mange tilfeller er den tredimensjonale strukturen til proteinkjeden ukjent, og ulike proteinstrukturprediksjon-metoder bruker rekkefølgen og sammensetningen av aminosyrer til å foreslå en tredimensjonal struktur.

## Se også
* β-flak

## Referanser
Eccellenza

**Eccellenza** er det sjette nivået i italiensk fotball. Det er en regional liga, som består av 28 divisjoner, etter geografiske områder. Alle de 20 regionene i Italia er representert med minst én divisjon, med unntak av Piemonte og Aostadalen, som deler to divisjoner. Veneto, Toscana, Sicilia, Lazio, Emilia-Romagna og Campania, har 2 divisjoner hver, mens Lombardia har 3 divisjoner.

## Opprykk og nedrykk
**Opprykk**

Etter ferdigspilt sesong, får vinnerne fra hver divisjon direkte opprykk til Serie D. Hver divisjon har ett lag til som får muligheten til å delta i kvalifiserings kamper, som tar plass mellom Mai og Juni.
Noen divisjoner velger andreplass-laget direkte, mens andre lager en serietabell med kvalifiseringskamper med topplagene i den serien, som igjen bestemmer hvem som skal ta del i den nasjonale kvalifiseringsrunden. Når de 28 deltakerne i den nasjonale kvalifiseringsrunden er ferdig, blir de delt inn i par, og skal spille to kamper mot hverandre. De 14 vinnerne blir på nytt delt inn i par, og de 7 vinnerne av den andre runden får opprykk til Serie D.
Det siste laget som får plass i Serie D, er laget som vinner Coppa Italia Dilettanti (*den italienske amatør cupen*).

* 28 divisjon vinnere
* 7 nasjonale kvalifiseringskamp vinnere
* 1 Coppa Italia Dilettanti vinner

**Nedrykk**

Nedryksreglene er forskjellige fra hver region, men det er vanligvis tre lag som rykker ned til Promozione fra hver divisjon.

## Eksterne lenker
*  Offisiell side
Are Storstein

**Are Storstein** (1951–2004) var en norsk teater- og filmskuespiller, billedkunstner, manusforfatter, filmregissør samt musiker og vokalist i rockgruppa Boastein.

Han debuterte i hovedrollen i Peter Shaffers «Equus» på Det norske teatret i 1974. Storstein var tilknyttet teatret resten av livet og spilte i mange oppsetninger som blant annet «Red Ryder», «Hamlet», og «Piaf». Han regisserte og produserte i 1982 kortfilmen «Ordentlige kunstnere bruker ikke svart» om billedkunstneren Jan Groth som designet sceneteppet på Det norske teatret. Storstein arbeidet også med flere prosjekter for NRK, og leste inn en lang rekke lydbøker.

Storstein ga sammen med Øistein Boassen ut to plater på eget selskap («Vilde Vinge»): «Jeg har min egen luke» i 1977 og «Urgata Hurgata» i 1980. 

Storstein omkom sammen med kona den 26. desember 2004, i forbindelse med tsunamien i Thailand.

Han er far til skuespiller Silje Storstein (født 1984).

## Referanser


## Eksterne lenker
*
To glade pirater

***To glade pirater*** (originaltittel: *Il Corsaro nero*) er en spansk-italiensk actionkomedie og eventyrfilm fra 1971 med Terence Hill og Bud Spencer i hovedrollene. Regi og manus er ved Lorenzo Gicca Palli.

Filmen er også kjent under tittelen *Elleville pirater*, samt utenlandske titler som *Blackie the Pirate* (USA) og *El Corsario Negro* (Spania).

## Handling
Kaptein Blackie er en notorisk pirat som ved en tilfeldighet får rede på en skiplast med spansk gull. Han legger så en plan for å finne skipet og dets verdifulle last. Han slår seg sammen med tre andre pirater, men det oppstår etterhvert komplikasjoner, og når det settes i gang et komplott mot ham blir nødt til å flykte. Han ankommer senere sitt skip bare for å oppdage at både båten og mannskapet har blitt tatt til fange av de andre tre piratene som har til hensikt å bruke det for å stjele gullet. Blackie klarer imidlertid å frigi sitt mannskap, men mister skipet sitt. Lederen for de andre piratene, Skull blir nå hans fange og han bruker hans skip til å få kontroll over gullet. Det viser seg imidlertid at det omtalte skipet er lastet med sand og at gullet befinner seg et helt annet sted.

## Om filmen
VGs anmelder gav den terningkast en.

## I rollene
(utvalg)
* Terence Hill: Blackie
* Bud Spencer: Skull
* Silvia Monti: Isabel de Mendoza y Laguna
* George Martin: Don Pedro
* Diana Lorys: Manuela
* Mónica Randall: Carmen
* Salvatore Borghese: Martin
* Fernando Bilbao: Moko
* Edmund Purdom: il viceré
* Gustavo Re: Montbarque
* Luciano Catenacci: Jay
* Carlo Reali: Delussac

## Referanser


## Eksterne lenker
* 
* Blackie the pirate (terencehill.com, omtale og bilder, på engelsk)
Nevinnomyssk

**Nevinnomyssk** (russisk: Невинномы́сск) er en by i Stavropol kraj i Russland. Den ligger ved elva Kuban, rundt 50&nbsp;km sør for Stavropol. Innbyggertall: 129&nbsp;200 (est. 2007), 132&nbsp;141 (folketelling 2002), 121&nbsp;355 (folketelling 1989). Byen hadde .

Nevinnomyssk ble grunnlagt i 1825 som en stanitsa nær et lite fort. Den fikk bystatus i 1939. Nevinnomyssk-kanalen starter i Nevinnomyssk.

## Kjente personer fra Nevinnomyssk
*Jelena Berezjnaja &ndash; kunstløper og olympisk mester

## Referanser


## Eksterne lenker
* Nettsted for Nevinnomyssk (russisk)
Patronato Real

**Patronato Real de las Indias** eller **det spanske patronat** var en ordning mellom den spanske krone og pavestolen om de katolske misjoner i de områder som ble oppdaget og/eller kolonisert av Spania. Ordningen hadde sitt utgangspunkt i tre pavelige buller fra 1493, senere styrket i 1508. 

Arrangementet gav den spanske krone, og i forlengelsen av den, de koloniale myndigheter betydelig myndighet i kirkelige anliggender. Utnevnelser biskoper og til sentrale prestestillinger måtte i regelen godkjennes av de borgerlige myndigheter. Forholdet mellom kirke og stat ble meget tett på denne måten, ettersom myndighetene i stor grad kunne sikre seg at den kirkelige øvrighet bestod av personer som de kunne samarbeide med. 

## Bakgrunn og problemer
Bakgrunnen for den spanske patronatsrett var de lignende konsesjoner som pavestolen allerede hadde gitt til Portugal i det øyemed å effektivisere misjonen i de områder som portugisiske oppdagelsesreisende kom til. Mange av disse oppdagelsesreisende, som seilte i kronens tjeneste, var medlemmer av en katolsk lekmannsorden, Kristusordenen.
     
Da spanske handelsmenn begynte å bygge opp et lignende oversjøisk velde, bad Spania om lignende patronatsprivilegier. Pave Alexander VI, som selv var spanjol, hadde stor forståelse for sine landsmenns ønsker, og i løpet av 1493 gav han tre buller som innrømmet Spania de samme privilegier som Portugal hadde fått.

Pavestolen kom snart til å angre på at man hadde gitt Spania, og også Portugal, så vide fullmakter. Den pavelige styring ble svekket på felter som kirken anså som meget viktige. Blant annet ble pavenes forbud mot slaveriet, som uttrykt f.eks. i pave Paul IIIs bulle Sublimis Deus i 1537, ikke tilstrekkelig påaktet i de spanske kolonier ettersom det ikke passet koloniherrene. Dette «statskirkesystemet» forsøkte pavene å omgå blant annet med jesuittene, en presteorden med et eget direkte ordensløfte til paven. 

## Se også

Den portugisiske patronatsretten

## Litteratur

*Antonio J. Gonzalez Zumarraga: *Problemas del patronato indiana a través del «Govierno Eclesiástico Pacífico» de Fr. Gaspar de Villarroel*
*H. Vander Linden: «Alexander VI and the Demarcation of the Maritime and Colonial Domains of Spain and Portugal 1493-1494», i *The American Historical Review*  22:1 (October 1916)
*W. Eugene Shiels S.J.: *King and Church. The Rise and Fall of the Patronato Real*, Chicago:Loyola University Press, 1961
Mineralnyje Vody

**Mineralnyje Vody** (russisk: Минеральные Воды) er en by i Stavropol kraj i Russland. Den ligger ved elva Kuma, rundt 130&nbsp;km sørøst for Stavropol. Innbyggertall: 70&nbsp;485 (folketelling 2021)

Mineralnyje Vody er kjent for sine mineralkilder (navnet er russisk for «mineralvann»), og byens bad- og kursteder er dens viktigste næringsvei. 

Byen ligger ved hovedjernbanen mellom Rostov-na-Donu og Baku. Mineralnyje Vody lufthavn (kode: MRV) ligger 4&nbsp;km vest for byen, og betjener også de andre kurstedene som ligger i det samme område av Kaukasus, som Pjatigorsk og Kislovodsk. 

## Historie
Byen oppsto i forbindelse med byggingen av jernbanen Rostov-na-Donu-Vladikavkaz, som ble fullført i 1875. Landsbyen som hadde utviklet seg rundt byggestedet ble offisielt anerkjent i 1878 og fikk navnet **Sultanovskij**. I 1906 ble navnet endret til Illarionovskij, til ære for greve I. I. Vorontsov-Dasjkov, en lokal adelsmann. I oktober 1921, etter slutten på borgerkrigen og opprettelsen av Sovjetunionen, ble navnet på nytt endret, til Mineralnye Vody, og bystatus ble innvilget. Den nye byen hadde en befolkning på rundt . Under andre verdenskrig var byen okkupert av Nazi-Tyskland mellom 10. august 1942 og 11. januar 1943. Under den tyske okkupasjonen ble mellom 6500 og 7500 jøder myrdet i anti-tank-grøfter som lå like ved byen.

## Referanser
Nesbru

**Nesbru** er et tettsted og et delområde i den nordlige delen av Asker kommune i Akershus. Nesbru grenser til Slependen (der det går bro over til Nesøya), og til Holmen, til Billingstad og Hvalstad. Postkontoret Nesbru fikk seg lokale på Holmen Senter på Holmen etter å ha blitt flyttet fra Nesbru. Postadressen Nesbru omfatter et langt større område enn selve Nesbru.

## Fakta
På Nesbru er det hotell og flere handels- og kontorvirksomheter, bensinstasjon og bilverksted. Møbelkonsernet IKEA åpnet sitt første utsalg i Norge og utenfor Sverige i leide lokaler på Nesbru. Dette ble flyttet til nytt og langt større bygg på en tomt på Slependen i Asker, der utsalget fortsatt ligger.

### Historie
Stedet er oppkalt etter *[[Nes bru (Asker)|Nes bru]]*, som er en bro som går over Neselva. Broen var tidligere en del av den gamle Kongeveien mellom Christiania og Drammen. Nå er broen en vanlig gangbro med motorisert ferdsel begrenset til adkomst til nærliggende eiendommer. Rundt 1930 bestod Nesbru stort sett av frodige jorder med få fastboende. Siden den gang har befolkningen økt betydelig.

### Samferdsel
Man kan ta av fra E 18 til Nesbru ved Slependen og ved Holmen.

### Skole & Utdanning
Offentlige grunnskoler
* Nesbru videregående skole
* Mellom-Nes skole
* Landøya ungdomsskole

Alternative skoler
* Steinerskolen i Asker
* Holmen videregående skole

### Severdigheter
*Holmen kirke, moderne kirke i teglstein på Nesbru.
*Holmenskjæret, badestrand ved Holmen
*Holmenbanen, idrettsanlegg ved Holmen
*Grønlia, skog med lysløpe ved Holmen

## Kilder
* Standard for delområde- og grunnkretsinndeling – Delområde- og grunnkretsinndeling 2020

## Referanser
4. divisjon fotball for menn (Troms)

**[[4. divisjon fotball for menn]] ([[Troms Fotballkrets|Troms]])** er en regionalliga i fotball under Troms Fotballkrets. Fra og med sesongen 2011 vil 4. divisjon være det høyeste nivået i det regionale divisjonssystemet.

Vinneren av divisjonen vil sammen med vinneren av Finnmark Fotballkrets' 4. divisjon rykke opp til avdeling 12 i den nasjonale 3. divisjon.

## Lagene (2022)

## Sesonger

### [[4. divisjon fotball for menn 2025|2025]]

### [[4. divisjon fotball for menn 2024|2024]]

### [[4. divisjon fotball for menn 2023|2023]]

### [[4. divisjon fotball for menn 2022|2022]]

### [[4. divisjon fotball for menn 2021|2021]]

### [[4. divisjon fotball for menn 2020|2020]]

### [[4. divisjon fotball for menn 2019|2019]]

### [[4. divisjon fotball for menn 2018|2018]]

### [[4. divisjon fotball for menn 2017|2017]]

### [[4. divisjon fotball for menn 2016|2016]]

### [[4. divisjon fotball for menn 2015|2015]]

### [[4. divisjon fotball for menn 2014|2014]]

### [[4. divisjon fotball for menn 2013|2013]]

### [[4. divisjon fotball for menn 2012|2012]]

### [[4. divisjon fotball for menn 2011|2011]]

### [[4. divisjon fotball for menn 2010|2010]]

### [[4. divisjon fotball for menn 2009|2009]]

### [[4. divisjon fotball for menn 2008|2008]]

### [[4. divisjon fotball for menn 2007|2007]]

### [[4. divisjon fotball for menn 2006|2006]]

## Eksterne lenker
* 
* 4. divisjonsdekning av *[[Nordlys (avis)|Nordlys.no]]*
Misjon Uten Grenser

**Misjon Uten Grenser** er en tverrkirkelig misjons- og hjelpeorganisasjon som arbeider blant barn, familier og eldre i noen av Europas fattigste land. Arbeidet utføres av lokale medarbeidere i tett samarbeid med lokale kirker og menigheter i følgende land: 

Albania, Bosnia-Hercegovina, Bulgaria, Moldova, Romania og Ukraina.

## Historie

Organisasjonens mål er kristen nestekjærlighet til mennesker i ord og handling, for at de skal kjenne sin verdi, bli i satt i stand til å forsørge seg selv og bidra positivt til samfunnet de lever i.

Misjon Uten Grenser er en del av den internasjonale organisasjonen Mission Without Borders som ble grunnlagt i USA i 1960. Arbeidet i Norge ble etablert i 1982.

Virksomheten drives gjennom frivillige gaver og innsamling av klær og varer fra både privatpersoner og bedrifter.

Arbeidet startet med bibelsmugling til kristne bak jernteppet i Øst-Europa. Da jernteppet falt i 1989 ble det tydelig hvor mange barn som led på alle barnehjemmene. Barna bodde under ekstremt dårlige forhold og Misjon Uten Grenser startet også nødhjelp for å hjelpe barn og familier.  

## Fadderprogram og Stipend
Organisasjonen har to fadderprogram, et for barn og et for familier.

**Fadderprogrammet for barn** ønsker å gi barna en trygg hverdag, med fokus på skole og utdanning. Barna får skolesekker og skolemateriell, og tilbys leksehjelp ved sentrene organisasjonen driver. De inviteres også til søndagskole, barnekor, kurs og aktiviteter. Hver sommer arrangeres det sommerleir for ca 4.000 barn fra fattige og sårbare familier.

**Fadderprogrammet for familier** har som mål å omfavne, styrke og utruste familier til å løfte seg ut av en ekstremt vanskelig livssituasjon. Med omsorg og veiledning klarer familiene i samarbeid med Misjon Uten Grensers medarbeidere å finne løsninger som gir dem en bedre hverdag. Prosjekter som «Hjelp til selvhjelp» fører til arbeid og inntekt.

**Hjelp til selvhjelp prosjekter** tilbys alle familiene i det 5-årige fadderprogrammet. Prosjektene har som mål å skal sette dem i stand til å forsørge familien. Mange mangler utdanning og trenger et yrkesrettet kurs, mens andre trenger utstyr og verktøy for å utøve sitt yrke.

**Stipend** tilbys ungdom fra fattige familier som strever økonomisk for å gjennomføre utdanningen. Misjon Uten Grenser tilbyr stipend både til elever i videregående skoler og universitet. Stipendene dekker skolepenger, nødvendig skolemateriell, hybel og transport m.m.

Antall som får hjelp fra norske faddere (2020):

Fadderbarn:      3059                         

Fadderfamilier:   746 

Totalt antall som mottar hjelp gjennom fadderprogrammene (2020)

Norge                                      Internasjonalt            

Fadderbarn:      3059              Fadderbarn:     8669             

Fadderfamilier:   746              Fadderfamilier: 1989            

Generalsekretær Runar Byberg tiltrådte 01.01.2020

## Eksterne lenker
* 
*
Neselva (Asker)

**Neselva** (over Åstaddammen kalt **Stokkerelva**) er ei elv i Asker og Bærum kommuner i Akershus. Neselva er det femte største vassdraget i Asker kommune. Neselva har utspring på Ramsåsen i Bærum og munner ut i Oslofjorden i Asker. Elva er 11 kilometer lang, hvorav selve Neselva utgjør 3,8 kilometer. Elvas nedbørfelt inneholder ingen innsjøer og kun to mindre dammer, Åstaddammen og Torstaddammen.

Elva starter som en liten bekk fra myrområdet Breimåsan på Ramsåsen. Den renner mot sør og skifter navn flere ganger, først Delingsbekken, deretter Svartebekken og Haugsvollbekken, før den ved Vestmarksetra snur mot øst og blir til Stokkerelva. Nedenfor Vestmarksetra danner elva grense mellom Asker og Bærum over en lengre strekning. Den kommer ut av skogen ved gården Stokker, som elva har navn etter, og ved Holo kommer Skvallerbekken inn fra nord. Elva snur nå mot sør igjen, og nedenfor Groset passerer elva gjennom en trang kløft med tett løvskog, og inn i Åstad naturreservat som strekker seg ned mot Åstaddammen (39 moh), like under østhellingen av Skaugumsåsen.

Nedenfor Åstaddammen bytter elva navn til Neselva. De første metrene går elva gjennom en steinsatt kulvert under oppfyllingen til Drammensbanen. Den fortsetter et kort stykke sørover og dreier så nordøstover og renner i en rolig og meanderende løp over slettene mot Billingstad, før den igjen dreier mot sør. Over den nederste strekningen går elva gjennom industriområdet på Billingstadsletta og boligstrøk på Nesbru, før den renner ut i Holmenfjorden mellom Landøya og Holmen.

## Referanser
Longwu-keiseren

**Prinsen av Tang** (kinesisk: 唐王, født 1602, død 1646) regjerte som **Longwu-keiseren** 隆武 av det sørlige Ming-dynastiet fra 1646. Hans personlige navn var **Zhu Yujian** (朱聿鍵; pinyin: Zhū Yùjiàn). Han nedstammet fra den første keiseren av Ming-dynastiet, Zhu Yuanzhang. Før han besteg tronen hadde han etterfulgt sin far som **prinsen av Tang**. Deres lensområde var i prefekturet Nanyang i provinsen Henan. I 1636 ble han fratatt denne tittelen av Chongzhen-keiseren og satt i husarrest i Fengyang. Hans tidligere tittel ble overdratt til lillebroren Zhu Yumo (朱聿鏌). I 1641 begikk sistnevnte selvmord, da Li Zicheng invaderte Nanyang. Etter Chongzhen-keiserens død i 1644 ble prinsen av Tang satt fri av den etterfølgende Ming-regenten, Hongguang-keiseren.

Da Qing-styrkene inntok Nanjing i juni 1645 flyktet han til Hangzhou. I august samme år lot han seg på oppfordring fra en rekke høyere embedsmenn innsette som Ming-keiser i Fuzhou. Han tok herskertittelen **Longwu** (隆武; pinyin: Lóngwǔ). Etter en lovende begynnelse, meldte problemene seg. Fujians geografiske beliggenhet i keiserdømmets ytterkant, avskåret fra kjerneområdene av mange fjellkjeder, sammen med den indre splid blant Ming-lojalistene og hans utilstrekkelige tilgang til effekrive militære styrker, innebar at Longwu-keiserdømmet ikke hadde noen fremtid. Da Qingstyrkene invaderte Fujian sensommeren 1646, overgav keiserens mektigste forbundsfelle, Zheng Zhilong, seg. Hans sønn, Zheng Chenggong (den berømte Koxinga), trakk seg ut sjøveien.

Longwu-keiseren flyktet unna med sitt nå stadig mindre hoff. Den 6. oktober 1646 ble han fakket og umiddelbart henrettet.

## Referanser


## Litteratur
*
Holmen Senter

**Holmen Senter**, også kalt **Holmensenteret**, er et kjøpesenter som ligger på Holmen ved tettstedet Nesbru i Asker. 

Holmen senter består av to bygninger på hver sin side av Slemmestadveien omtrent to mil sørvest for Oslo sentrum. Butikkene er fordelt på tre etasjer med en kontoretasje på toppen. Totalarealet på Holmensenteret er 33&nbsp;000 kvadratmeter. Senteret inneholder foruten en rekke forretninger også vinmonopol, et legesenter og Holmen Senterbibliotek, som er Norges eneste private bibliotek. 

Det har vært drevet handel på Holmen siden 1897. Dagens kjøpesenter består av en ny og en gammel del. Senterets nye del ble åpnet i 1991. Det ble gjennomført en innvendig oppussing av senteret i 2008.

## Eksterne lenker
* Holmen Senters nettsted
Voksenpedagogikk

**Voksenpedagogikk** (også kalt *andragogikk*) er «pedagogikk som i sitt innhold, sin organisering og sin utførelse er relevant for og til en viss grad avgrenset av kjennetegnene på det å være voksen» .

Den utøvende delen av voksenpedagogikken kalles for **voksendidaktikk**, det vil si «didaktisk teori og metodiske overveielser som retter seg mot å planlegge, gjennomføre og evaluere voksnes læring»..

Norsk voksenpedagogisk institutt ble etablert i Trondheim i 1976, og ble i 2001 slått sammen med Norsk fjernundervisning og Statens ressurs- og voksenopplæringssenter til etaten Vox, som i 2017 skiftet navn til Kompetanse Norge (KN). Fra 2021 ble KN slått sammen med blant annet Direktoratet for internasjonalisering og kvalitetsutvikling i høyere utdanning (DIKU.) til Direktoratet for høyere utdanning og kompetanse. (HK-dir.)

## Referanser


## Se også
*Lov om voksenopplæring
Rephlex Records

**Rephlex Records** er et plateselskap startet i 1991 av Richard D. James og Grant Wilson-Claridge. For å beskrive selskapets musikkstil benyttet Wilson-Claridge ordet *braindance*.

Rephlex har utgitt musikken til mange betydningsfulle elektroniske artister, inkludert Planet Mus grunnlegger Mike Paradinas,  electropioneeren DMX Krew og den mer profilerte artisten Luke Vibert.

Rephlex er en av få plateselskap som ikke tilbyr sin musikk til nedlasting i digitalt format.

## Kjente artister

## Eksterne lenker
Offisiell side
Livslang læring

Med uttrykket **livslang læring** menes den opplæring og tilegnelse av kunnskaper som mennesker opplever hele livet. Begrepet oppstod under kompetansereformen i 1997, og er et etablert begrep innen voksenpedagogikken.

I en stortingsmelding er livslang læring definert som «all organisert og uorganisert læring gjennom hele livet, og inkluderer formell utdanning så vel som uformell læring gjennom arbeid og andre aktiviteter.»

EU vedtok i 2006 en henstilling til sine medlemsland om livslang læring. Voksenopplæring er en del av politikkområdet for utdannelse, yrkesopplæring, ungdom og sport, der EU har kompetanse til støtte, koordinering og supplering (TEUV Artikkel 5).

## Referanser


## Eksterne lenker
* Voksenopplæringsforbundet
* Europakommisjonens hjemmeside om Voksenopplæring
Kapp Verdes bank

**Kapp Verdes bank** (portugisisk: Banco de Cabo Verde – BCV) er sentralbanken på øygruppen Kapp Verde. Den har hovedkontor i hovedstaden Praia på Santiago. 

Bankens hovedmålsetting er prisstabilitet, det vil si lav og stabil inflasjon. Dernest har banken som mål å sørge for likviditet, solvens og et fungerende betalingssystem. For å oppnå dette er banken tillagt alle oppgaver en sentralbank normalt har, innen pengepolitikk og rentestyring, rådgiving overfor regjeringen, regulering av pengemarkedet og kredittinstitusjoner, m.m. 

## Historie
Dagens sentralbank ble etablert ved lov 25/75 datert 29. september 1975, samme år som Kapp Verde fikk sin selvstendighet fra Portugal. 

BCV har imidlertid røtter tilbake til 1864, da kongeriket Portugal 16. mai sendte et brev som ga det de kalte *Banco Nacional Ultramarino*, "den oversjøiske sentralbanken", eksklusive rettigheter til å utstede pengesedler i hele koloniområdet. Brevet krever også at denne sentralbanken skal etableres innen et år. 

Bankens filial i hovedstaden Praia åpnet sin virksomhet i oktober 1865, under ledelse av Clarimundo Martins, som dermed kan kalles Kapp Verdes første sentralbanksjef. Startkapitalen var beskjedne 30 «contos». Innskuddsrenten varierte mellom 3% og 5%. 

I tillegg til avdelingen i Praia etablerte Banco Nacional Ultramarino også filial i Saint Vincent i 1894. 

I 1973 ble så Banco de Fomento Nacional etablert på Kapp Verde, som et resultat av at Ultramarino ikke ga mellomlang og lang kreditt, samt at de ikke ga kreditt til jordbruket, industrien og landeiere. Samtidig reduserte den offentlige banken *Caixa de Crédito* sine aktiviteter. Banco de Fomenti Nacional etablerte dermed en filial her, for å bidra til å øke den økonomiske aktiviteten her. 

Da landet gikk mot løsrivelse fra Portugal innså man viktigheten av å ha en selvstendig, nasjonal institusjon som utstedte og forvaltet landets valuta. 29. september 1975 ble det derfor besluttet å etablere en sentralbank, og Banco de Cabo Verde ble gitt funksjonene til en sentralbank, herunder en eksklusiv rett til å utstede valuta. 

30. juni 1976 ble sentralbankloven vedtatt, som Lov 13/76 datert 26. juni. 1. juli ble dermed Banco Nacional Ultramarino og Banco de Fomento Nacional (Den nasjonale utviklingsbanken) sine eiendeler og forpliktelser overført til den nye sentralbanken, etter bilaterale forhandlinger mellom de to landene.

## Sentralbanksjef
Sentralbanksjef («governador») pr august 2018 er João António Pinto Coelho Serra. Han ble sentralbanksjef i 2014, og har før dette vært bl.a. finans- og planleggingsminister på Kapp Verde.

## Se også
*Liste over verdens sentralbanker

## Referanser


## Eksterne lenker
*
Carlos Augusto Duarte Burgo

**Carlos Augusto Duarte Burgo** (født 5. mars 1958 i Nova Sintra på Brava) er en økonom og politiker fra Kapp Verde. Han var sentralbanksjef i Kapp Verdes bank fra 2004 til 2014. 

Han har doktorgrad i økonomi fra Martin-Luther-universitetet i Berlin, og har senere tatt etterutdanning innen sosiologi, samt en Mastergrad innen makroøkonomi, pengepolitikk og utvikling av økonomiske systemer så sent som i 1995. 

Han begynte sin yrkeskarriere som lærer, men ble fra 1982 professor og utdanningsdirektør ved *Instituto Amílcar Cabral*. I 1987 ble han direktør for det samme instituttet. 

Sitt første politiske verv fikk han i 1991, da han fikk plass i nasjonalforsamlingen. Her satt han i 10 år, og jobbet med økonomi, finans, budsjetter og planlegging. Deretter ble han utnevnt til finans- og planleggingsminister i februar 1991, samt minister for regional utvikling fra oktober 2002. Begge disse ministerpostene hadde han fram til 2003. Etter å ha jobbet som rådgiver for Verdensbanken i 2004 ble han utnevnt til sentralbanksjef, en stilling han fortsatt innehar. 

Burgo trakk seg som sentralbanksjef i oktober 2014, og João António Pinto Coelho Serra overtok som sentralbanksjef i desember.

## Referanser


## Eksterne lenker
* Presentasjon på sentralbankens hjemmesider (arkivert)
* CV på sentralbankens hjemmeside (PDF)
Erteris

**Erteris** betegner i jordbruket sammenfiltrede erte- og bønneplanter.

Erter og bønner ble tidligere gjerne plantet i samme åker. Fordelen var at den myke ertestengelen da hadde mulighet til å klatre i den stivere bønnestengelen. Disse sammenvokste stenglene ble slått med ljå, raket sammen og hengt til tørk på spesielle «tørkestativ», i Norge kalt mønehesjer. Det ble brukt to meter lange kornstaur stilt sammen på skrå i en møneform. Kvister og pinner som ble slått i staurene gjorde at erteriset ble hengende på mønehesjen. Dette var tungt arbeid som gjerne ble gjort på dugnad. Når riset var tørt ble det kjørt i hus og tresket.

I Sverige brukte man en større type mønehesje kjent som «krakemärra». Denne kunne godt være 20 meter lang og rundt 7 meter høy og var vanlig på gårdene i Bohuslän fram til 1920-tallet.

Erteplantens evne til å tilføre jorda nitrogen gjorde at erter gjerne også ble dyrket sammen med kornet på kornåkrer, der det slynget seg langs halmen, den nedre delen av kornaksene. Denne samdyrkingen tok slutt etter andre verdenskrig. Trolig fordi det ble vanlig å dyrke mer kortvokst korn og man hadde tilgang på rimelig kunstgjødsel som dekket nitrogenbehovet.

## Uttrykk
Uttrykket å «henge sammen som erteris» som betegner personer som holder mye sammen.

## Referanser


## Eksterne lenker
Lotorp

**Lotorp** er et tettsted i Finspång kommune i Östergötlands län i Östergötland i Sverige. I 2010 hadde tettstedet  innbyggere.

## Referanser
Magdalenefjorden

**Magdalenefjorden** er en 10 km lang og 5 km bred  fjord helt i nordvest på Spitsbergen, Svalbard. Den skjærer seg inn fra vest i Albert I Land, ca. 75 km nord for Ny-Ålesund. Fjordsidene utgjøres av Reuschhalvøya i nord og Hoelhalvøya i sør, som er delvis snødekte. Fjordsidene går relativt bratt opp mot 6-700 meters høyde.
I nord starter Sørgattet mot Reuschhalvøya og Danskøya.
Området ligger i Nordvest-Spitsbergen nasjonalpark.

Fjorden er meget malerisk. Allerede i 1839 var La Recherche-ekspedisjonen her og kunstnerne om bord malte og tegnet fra Magdalenefjorden. Den er  blant de mest besøkte turistmålene for cruisetrafikk i denne delen av Svalbard. Det er hvert år ca. 20.000 besøkende til de gamle nederlandske og engelske hvalfangergravene på Gravneset midtvets på fjordens sørkyst, like øst for Gullybukta.

## Bilder

Kart over Magdalenefjorden, Svalbard 1939.png|Kart over Magdalenfjorden på Svalbard fra 1939. Oppmålt under Norges Svalbard- og Ishavsundersøkelser i 1939 av Kommandørkaptein Rolf v. Krogh og Løytnant Reidar Lyngaas. 
Map_of_Albert_I_Land_north.jpg | Albert I Land med Magdalenefjorden angitt
François Biard - Magdalena Bay, vue prise de la presqu'île des Tombeaux, au nord du Spitzberg.jpg | Maleri av François Biard, 1839
Magdalenefjorden.jpg | Foto av Svein-Magne Tunli, 2008


## Eksterne lenker
* 
*
Caja Heimann

**Caja Heimann** (født 7. desember 1918, død 12. august 1988) var en dansk skuespillerinne.

## Biografi
Caja Heimann ble opprinnelig utdannet som bankassistent.

Hun debuterte hos Arne Weel som Eva i Guitrys *Teater* og medvirket som skuespillerinne i Riddersalen i forestillingen *Dyveke* i 1940 og kom deretter til Odense Teater, hvor hun ble utdannet på teatrets elevskole 1941-43. Hun var ansatt ved Odense Teater 1941-45. Caja Heimann var siden ansatt ved Aalborg Teater i 2 år og var deretter tilknyttet Apolloteatret, hvor hun bl.a. spilte i *Legetøjskarrusellen*, *Fransk uden tårer*, *Arsenik og gamle kniplinger* og *Solstik*. 

Hun hadde også engasjement i Riddersalen, Fiolteatret og Ungdommens Teater og medvirket i Fiffer-revyen i 1947, i revyen *På lemp'lige vilkår* på Riddersalen i 1962 og videre i Cirkusrevyen og Dronningmølle-revyer. 

I TV hadde hun roller i seriene *[[Ka' De li' østers?]]*, *[[Huset på Christianshavn]]* og *[[En by i provinsen]]*.

Hun var i 11 år gift med skuespillerkollegaen Louis Miehe-Renard som hun fikk tre barn med – Pierre Miehe-Renard, Anja Miehe-Renard og Katja Miehe-Renard – som alle også er blitt skuespillere. Hun ble skilt fra Louis Miehe-Renard i 1954 og i 1955 gift med teaterlegen Bendt Vibe Ringsted (07-08-1904 – 15-07-1966).

Hun debuterte i filmen *[[Vagabonden]]* fra 1940 og medvirket i omkring 25 spillefilmer og TV-stykker. Hun fikk aldri de store rollene, men hun huskes for sin søte og til tider flørtende og frekke fremtoning.

## Filmologi (utvalg)
### Skuespiller 1980-tallet

### Skuespiller 1970-tallet

### Skuespiller 1960-tallet

### Skuespiller 1950-tallet

### Skuespiller 1940-tallet

## Referanser


## Eksterne lenker
*
Kilburn High Road stasjon

**Kilburn High Road stasjon** er en jernbanestasjon i London. Den ligger ved den sørlige delen av selve Kilburn High Road, og betjenes av London Overground. Togene kjører mellom London-terminalen Euston, og Watford Junction.

|}
Borggård (andre betydninger)

**Borggård** kan vise til:

*Borggård – gårdsplassen i en borg
*Borggård (Östergötland) – tettsted i Finspång kommune